Яг тэр жилдээ тэрбээр нэгэн архитекторын товчоогоор Штуттгартын Фойербахер Вег-д гудамжинд хувийн сууц бариулсан ба сүүлд 1930-аад гараашаар өргөтгөсөн байна. Тэндээ Порше 1935-1936 онуудад нийт гурван ширхэг КдФ-Ваген-ий (Фолксваген Каефер) прототипийг угсарчээ. ДМГ-д ажиллаж байхдаа Порше хөдөлгүүрийн чадлыг механик цэнэглэгчийн (компрессор) тусламжтай нэмэгдүүлэх ажлыг цааш нь хөгжүүлсэн байна. Энэ ажил дээрээ суурилан 1924 онд тэр Мерседес 24/100/140 PS болон 1926 оноос эхлэн шинээр үүсэн бий болсон Даймлер-Бенц компанийн олны танил спорт загварууд болох Тип S, SS мөн SSK зэргийн анхны хийцийн зураг төслийг гаргажээ. Түүний зохион бүтээсэн загварууд нь Тарга-Флориа уралдаанд түрүүлсэн учир түүний ажлыг хүндэтгэн үзэж Штуттгартын Техникийн Дээд Сургуулиас түүнд хүндэт Др. Инж. цолыг гардуулжээ.